RESOLUCIÓN CONVALIDACIÓN PRESIDENCIA SESIÓN XUNTA DE PORTAVOCES
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 23/11/2023)

Ref.: 2023/XUNTAPORT/000013 Expdte: Xunta portavoces 15.11.2023 Trámite: Anuncio Resolución convalidación Presidencia Pola Alcaldía, a 15.11.2023, ditouse a seguinte resolución: “Por esta Alcaldía acódese no día de hoxe (15.11.2023) á Asemblea da FEGAMP convocada previamente, se ben continúase a exercer as súas funcións telematicamente. Non obstante, neste mesmo día estaba convocada sesión da Xunta de Portavoces. Considerando que, de conformidade co art.15 do Regulamento Orgánico do Goberno e da Administración deste Concello, a ausencia da Alcaldía pode ser suplida sen necesidade de acto expreso; a doutrina seguida pola STSJ de Cataluña 62/2006, de 16.01.2006; e que concorreu o suposto de feito, ausencia nese momento, que posibilitou a Presidencia da Xunta de Portavoces pola Sra. Abdramane Maadouri Canchignia. Considerando, para máis abastamento, que un hipotético acto de incompetencia funcional, que non é o caso pero para maior reforzo, pode ser convalidado segundo o art.52 da Lei 39/2015, seguindo a doutrina recollida en revista especializada “El Consultor de los Ayuntamientos, consulta 4 de Novembro de 2022, referencia LA LEY 3242/2022”, na que se fai referencia á doutrina científica (Asier Luz Fabiola Santarremigia Lapena "Comentarios a la Ley 39/2015 de Procedimiento Administrativo Común de las Administraciones Públicas") e xurisprudencial (STS, de 9 de decembro de 1980, Poñente: Paula Gabriela Felizardo Fernandez de Jauregui y Marchán; e 10 de marzo de 1987, Poñente: Clara Marina Andriyanov Dudar). Considerando que o suposto de feito existe no momento no que se efectúa esta convalidación, e que non se lesionan dereitos ou intereses de terceiros (art.39 Lei 39/2015). Pola presente a sempre para maior abastamento, convalídase a Presidencia da sesión da Xunta de Portavoces levada a cabo pola Sra. Primeira tenente de Alcalde, por delegación (art.53 do Regulamento Orgánico do Pleno) con eficacia retrotraída ao momento en que se produciu. Deste modo, a Presidencia exercida conta co dobre fundamento da substitución por ausencia da Alcaldía; así como a convalidación da propia Presidencia con carácter retroactivo mediante esta resolución.” Contra o presente acto poderá interporse recurso contencioso -administrativo ante o Xulgado competente deste orde, nos 2 meses contados desde o día seguinte ao da súa publicación (arts 8, 14 e 46 da Lei 29/1998, de 13 de xullo). Non obstante, potestativamente, poderá interporse recurso de reposición ante o órgano autor desta resolución ou acordo, no prazo de 1 mes contado desde o día seguinte ao da súa publicación (art.124 da Lei 39/2015, do 1 de outubro). De optarse pola interposición do recurso de reposición, o recurso contencioso-administrativo non poderá interpoñerse ata que aquel sexa resolto expresamente ou por silencio administrativo. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124.2 e 24.1 e 2 da Lei 39/2015). Isto sen prexuízo de interpor calquera outro recurso que estime e sexa conforme a Dereito. O que se publica de acordo co art.14 do Regulamento Orgánico do Goberno e da Administración desta Corporación.